b'\n_START_ARTICLE_\nKruizo kontrol\xc4\x97\n_START_PARAGRAPH_\nKruizo kontrol\xc4\x97 (taip pat vadinama grei\xc4\x8dio kontrol\xc4\x97 ir auto kruizas)\xc2\xa0\xe2\x80\x93 sistema, automati\xc5\xa1kai kontroliuojanti transporto priemon\xc4\x97s greit\xc4\xaf. \xc5\xa0i sistema yra servomechanizmas, kuris perima priemon\xc4\x97s akseleratoriaus valdym\xc4\x85 atitinkamo grei\xc4\x8dio palaikymui._NEWLINE_Automobiliuose \xc5\xa1i sistema jau buvo prad\xc4\x97ta naudoti XX a. prad\xc5\xbeioje Wilson-Pilcher ir Peerless Motor Company kompanij\xc5\xb3. \xc5\xa0i\xc4\x85 sistem\xc4\x85 1788\xc2\xa0m. i\xc5\xa1rado in\xc5\xbeinieriai James Watt ir Matthew Boulton garo ma\xc5\xa1inoms valdyti._NEWLINE_Dabartin\xc4\x99 naudojam\xc4\x85 sistem\xc4\x85 1948\xc2\xa0m. i\xc5\xa1rado JAV in\xc5\xbeinierius Ralph Teetor. Pirmasis automobilis su dabartine kruizo kontrol\xc4\x97s sistema buvo 1958\xc2\xa0m. Imperial, kuriame sistema buvo valdyta ant prietais\xc5\xb3 skydelio._NEWLINE_1965\xc2\xa0m. amerikie\xc4\x8di\xc5\xb3 American Motors kompanija savo automobiliuose prad\xc4\x97jo naudoti sistem\xc4\x85, kurios principas buvo pasiekus tinkam\xc4\x85 greit\xc4\xaf ir paspaudus atitinkam\xc4\x85 mygtuk\xc4\x85 u\xc5\xbefiksuoti greit\xc4\xaf ir perimti jo i\xc5\xa1laikym\xc4\x85.'